Moritz Bleibtreu

Moritz Johann Bleibtreu (født 13. august 1971 i München) er en tysk skuespiller. Han er søn af den østrigske skuespillerinde Monica Bleibtreu og den østrigsk fødte tyske skuespiller Hans Brenner. I øvrigt er hans grandgrandtante den tyske skuespillerinde Hedwig Bleibtreu.

Livshistorie 

Bleibtreu voksede op som søn af østrigske forældre i Hamburg. Allerede som barn stod han foran kameraet, og han blev især kendt i en tysk børne tv-serie som hans mor, Monica Bleibtreu, og hendes daværende mand, Rainer Boldt, havde skrevet, Neues aus Uhlenbusch med Hans-Peter Korff. Den blev efterfulgt af yderligere en rolle i en anden af Rainer Boldts tyske tv-serier, Ich Hatte Einen Traum, igen med Hans-Peter Korff. Hans tredje rolle var i 1986 ved siden af sin mor i den tyske mini-serie Mit meinen heißen Tränen. Moritz Bleibtreu forlod efter ellevte klasse skolen. Han tog til Paris, hvor han arbejdede i et halvt år som au pair. Bagefter gik turen til New York, hvor han tog undervisning i skuespil. Bleibtreu fortsatte sin karriere med 21 år på Schauspielhaus i Hamburg. Dette blev suppleret af roller i mindre tyske tv-serier. I 1993 medvirkede han med en mindre rolle i Schulz & Schulz 5.

Han blev kendt gennem en række tyske tv-film, men især for sine roller i de tyske film Lola, Knockin’ on Heaven’s Door og Eksperimentet. Sammen med filmselskabet Fatih Akin, medvirkede han i de tyske film Im Juli, Solino og Soul Kitchen.

Selv i børnefilm har Moritz Bleibtreu medvirket, herunder i år 2004 i den danske film Fakiren fra Bilbao.

Bleibtreu nævnte i år 2007, at han i 1998 havde besluttet "ikke at medvirke i tv-produktioner mere, fordi biografen er mere aktiverende for tilskuerne, mens tv er mere passificerende".

I november 2008 blev Bleibtreu far til en dreng.

Siden begyndelsen af 2010 har man kunne se en figur af Bleibtreu på Madame Tussauds i Berlin.

Filmografi 

 Neues aus Uhlenbusch (1977)
 Schulz & Schulz 5 (1993)
 Unschuldsengel (1994)
 Kinder des Satans (1994)
 Einfach nur Liebe (1994)
 Stadtgespräch (1995)
 Die Gang (1996)
 Der kalte Finger (1996)
 Das erste Mal (1996)
 Knockin’ on Heaven’s Door (1997)
 Lola (1998)
 Liebe Deine Nächste (1998)
 Das Gelbe vom Ei (1998)
 Luna Papa (1999)
 Invisible Circus (1999)
 Fandango (2000)
 Im Juli (2000)
 Taking Sides (2000)
 Lammbock (2001)
 Eksperimentet (2001)
 Deadly Shadows (2001)
 Solino (2002)
 Germanikus (2004)
 Bärenbrüder (2004)
 Agnes und seine Brüder (2004)
 Fakiren fra Bilbao (2004)
 Basta (2004)
 Vom Suchen und Finden der Liebe (2005)
 Durch die Nacht (2005)
 München (2005)
 The Keeper: The Legend of Omar Khayyam (2005)
 Elementarteilchen (2006)
 Der steinerne Kreis (2006)
 Free Rainer (2007)
 Das Haus der Lerchen (2007)
 Chiko (2007)
 The Walker (2007)
 Female Agents (2008)
 Liu San (2008)
 Speed Racer (2008)
 Baader-Meinhof komplekset (2008)
 Lippels Traum (2008)
 Soul Kitchen (2009)
 Zeiten ändern dich (2010)
 Jud Süss – I ondskabens tjeneste (2010)
 Jerry Cotton (2010)
 Vallanzasca: Gli angeli del male (2010)
 Goethe! (2010)
 Gegengerade – 20359 St. Pauli (2011)
 Mein bester Feind (2011)
 360 (2011)
 Die vierte Macht (2012)

Priser 

 1997: Ernst-Lubitsch-Pris for sin rolle i Knockin' On Heaven's Door
 1999: Jupiter – Bedste Tyske Skuespiller i Lola
 1999: Europæiske Films Tyske Shooting Star.
 2000: DIVA-Award.
 2001: Berliner Bjørn (BZ-Kulturpris).
 2001: Tysk Filmpris – Bedste Mandlige Skuespiller med sin hovedrolle i Im Juli
 2001: Nomineret til publikums prisen på European Film Award for bedste mandlige hovedrolle i Eksperimentet
 2002: Jupiter – Bedste Tyske Skuespiller i Eksperimentet
 2002: Seattle International Film Festival – Modtog Golden Space Needle som den bedste skuespiller i Eksperimentet
 2005: Goldene Romy – Favorit Skuespiller.
 2006: Modtog Sølvbjørn ved den Internationale Filmfestival i Berlin for den bedste hovedrolle i Elementarteilchen
 2006: Goldene Romy – Favorit Skuespiller.
 2009: Nominering ved European Film Award for bedste mandlige hovedrolle i Baader Meinhof komplekset

Eksterne henvisninger 

 

Skuespillere fra Tyskland
Personer fra München